1820 Settlers - Independent immigrants not linked to a Party
"hy (Thomas Samuel Hood) het besluit om na Hopedale (tans Uniondale) te verhuis waar sy swaer, Mnr J. Stewart, begin het om 'n nedersetting op sy plaas aan te lê. "
In 1839 besluit Bernard Matthys Wehmeyer om 'n deel van sy plaas Avontuur in erwe op deel en teen billike huur aan bruin kleinboere beskikbaar te stel. Hy nader die sendelinge van Pacaltsdorp naby George, werksaam vir die Londense Sendinggenootskap, om sendingwerk in die Langkloof te kom doen. William Anderson , hoof van die sendingstasie, besluit om die onderwyser, Thomas Samuel Hood, na die Langkloof te stuur. Hood wat 'n wye kennis van siektes en medisyne gehad het, was dadelik gewild onder oud en jonk. Onder sy leiding het die gemeente wat aanvanklik met ses lede begin het, geleidelik tot 45 dooplidmate gegroei. Op daardie stadium was Hood reeds sieklik en hy het besluit om na Hopedale (tans Uniondale) te verhuis waar sy swaer (nee Skoonseun - Daan B), Mnr J. Stewart, begin het om 'n nedersetting op sy plaas aan te lê.
Bron: Die Storie van die Langkloof bl 95- Anista van Huyssteen.